Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL NEKILNOJAMOJO TURTO MOKESČIO IR ŽEMĖS NUOMOS MOKESČIO LENGVATOS**

2018 m. spalio 16 d. Nr. SP-186

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu, atsižvelgdama į Kėdainių rajono savivaldybės tarybos 2015 m. liepos 3 d. sprendimą Nr. TS-144 „Dėl Mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Atleisti pareiškėją J. S.:

1. Nuo nekilnojamojo turto mokesčio už 2016‒2017 metus už pastatą, unikalus Nr. 5393-9010-1014, esantį Kėdainių r. sav., Surviliškio sen., Surviliškio mstl., Kėdainių g. 39.

2. Nuo žemės nuomos mokesčio už 2016‒2017 metus už 0,17 ha sklypo plotą, esantį Kėdainių r. sav., Surviliškio sen., Surviliškio mstl., Kėdainių g. 39.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Jolanta Sakavičienė Viačeslavas Čerenkovas Dalius Ramonas Rūta Švedienė

2018-10- 2016-10- 2016-10- 2016-10-

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO MOKESČIO IR ŽEMĖS NUOMOS MOKESČIO LENGVATOS JOLANTAI SABALIAUSKAITEI**

2018-10-15

Kėdainiai

**Parengto sprendimo projekto tikslai:** Patenkinti prašymą dėl nekilnojamojo turto mokesčio ir žemės nuomos mokesčio lengvatos**.**

**Sprendimo projekto esmė**, **rengimo priežastys ir motyvai:** Gautas prašymasiš J. S. atleisti nuo nekilnojamojo turto mokesčio už 2016‒2017 metus už pastatą, unikalus Nr. 5393-9010-1014, suma 70 Eur, ir žemės nuomos mokesčio už 2016‒2017 metus už 0,17 ha sklypo plotą, suma 70,38 Eur. Pastatas ir žemės sklypas yra Kėdainių r. sav., Surviliškio sen., Surviliškio mstl., Kėdainių g. 39.

J. S. gyvena komercinės paskirties pastate, kurio vieną dalį paveldėjo iš savo mamos, įsigijusios ją kaip tarnybinį butą už investicinius čekius, kitą pastato dalį pareiškėja prieš daug metų nusipirko iš Vaistinių įmonės, kai buvo uždaryta vaistinė, buvusi šioje pastato dalyje. Pareiškėja jokios komercinės veiklos niekada nevykdė, tačiau negali pakeisti pastato paskirties, nes neturi tam lėšų. Pareiškėja keletą metų yra bedarbė, pajamos minimalios. Pateiktose pažymose apie šeimos sudėtį ir visų šaltinių gautas pajamas (įskaitant socialines išmokas), matyti, kad pareiškėja gyvena viena ir jos pajamos – socialinė išmoka.

Kėdainių rajono savivaldybės tarybos patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių sumažinimo ar atleidimo (2018 m. spalio 15 d. Protokolas Nr. 4), apsvarstė gautą prašymą ir siūlo atleisti pareiškėja nuo nekilnojamojo turto mokesčio ir žemės nuomos mokesčio.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą nebus gauta 140,38 Eur pajamų.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  | Į savivaldybės biudžetą nebus gauta nekilnojamojo turto ir žemės nuomos mokesčio 140,38 Eur. |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė